open-index/open-wikipedia-markdown huggingface dataset:
Kolbeinn Tumason

**Kolbeinn Tumason** (født 1171 eller 1173, død 1208) var en islandsk gode og poet. Han er i dag best kjent for å ha skrevet salmen «Heyr himna smiður», i *[[Norsk Salmebok (1985)|Norsk Salmebok]]* og *[[Norsk salmebok 2013]]*  kjent under navnet «Himmelskapar, høyr bøn for den som døyr», og for en disputt med biskopen Gudmund Arasson. 

Sommeren 1187, ett år etter at faren hans var død, vet vi at Kolbeinn var i Norge, og allerede i 1191 blir han omtalt som en høvding. Han hadde antagelig sin største makt rundt 1200. Kolbeinn brukte sin makt for å få «sine» menn inn i maktposisjoner i kirken, og en av dem han var medvirkende til å gi en viktig posisjon var Gudmund Arasson som hadde vært husprest for ham og onkel til hans kone Gyðríði Þorvarðardóttur. Arason ble valgt til biskop i 1203, og var ventet å bli en from og pietistisk biskop, men i stedet jobbet han for å øke kirkens makt i samfunnet. Dette var ikke noe Kolbeinn hadde forutsett,og det ble en konflikt mellom disse to.

I 1205 nådde konflikten et høydepunkt da Kolbeinn dømte i en straffesak mot en prest. Gudmund nektet å godta denne dommen, og mente at kirken skulle ordne sine egne saker. Han forbød samtidig alle sine prester å betjene Kolbeinn. I 1208 dro Kolbeinn avgårde sammen med noen menn for å arrestere en prest som hadde forgrepet seg på en kvinne. De kom i klameri med biskopens tilhengere i det som har blitt kalt for Víðines-slaget. I dette sammenstøtet ble Kolbeinn drept.

## Heyr himna smiður
Dagen før han døde  skal han ha skrevet sangen «Heyr himna smiður» som senere har blitt en av de mest brukte salmene på Island. Den ble tonesatt av Þorkell Sigurbjörnsson, men er i *Norsk Salmebok* sunget til en folketone fra Jæren. Bernt Støylen står for den norske oversettelsen.

;Originaltekst.
Heyr, himna smiður, 
hvers er skáldið biður.
Komi mjúk til mín
miskunnin þín.
Því heit eg á þig,
þú hefur skaptan mig. 
Eg er þrællinn þinn,
þú ert drottinn minn.

Guð, heit eg á þig,
að þú græðir mig.
Minnst þú, mildingur, mín,
mest þurfum þín.
Ryð þú, röðla gramur,
ríklyndur og framur,
hölds hverri sorg 
úr hjartaborg.

Gæt þú, mildingur, mín,
mest þurfum þín,
helzt hverja stund 
á hölda grund.
Send þú, meyjar mögur,
málsefnin fögur,
öll er hjálp af þér, 
í hjarta mér.

## Litteratur
* Anne Kristin Aasmundtveit, *Biografisk leksikon til Norsk Salmebok og Norsk Koralbok*, Verbum forlag, Oslo, 1995. ISBN 82-543-0573-0. Side 16

## Eksterne lenker
*  Kort biografi
Jesse Eisenberg

**Jesse Eisenberg** (født 1983) er en amerikansk skuespiller. Hans første store filmrolle var i dramaet *[[The Squid and the Whale]]* (2005), og har siden hatt suksess i filmer som *[[Adventureland]]* (2009), *[[Zombieland]]* (2009) og *[[The Social Network]]* (2010).

Til Oscar-utdelingen 2011 ble Eisenberg nominert til Oscar for beste mannlige hovedrolle i filmen *[[The Social Network]]* for rollen som Mark Zuckerberg, grunnleggeren av Facebook.

Han ble statsborger i Polen i 2025 og president Andrzej Duda overrakte selv beviset på statsborgerskap. Eisenberg har jødisk familiebakgrunn og hans forfedre utvandret fra Polen i mellomkrigstiden. Hans grandtante, som døde 106 år gammel i 2019, forlot Polen i mellomkrigstiden og inspirerte filmen ''A Real Pain''. Andre slektninger ble værende i Polen og ble myrdet under holocaust. A Real Pain ble skrevet og regissert av Eisenberg.

## Utvalgt filmografi
* ** (2019) – Columbus
* *[[Batman v Superman: Dawn of Justice]]* (2016) – Lex Luthor
* *[[Now You See Me: The Second Act]]* (2016)
* *[[American Ultra]]* (2015) – Mike Howell
* *[[Louder Than Bombs (film)|Louder Than Bombs]]* (2015) – Jonah
* *[[Now You See Me]]* (2013) – Atlas
* *[[To Rome with Love (film)|To Rome with Love]]* (2012) – Jack
* *[[30 Minutes or Less]]* (2011) – Nick
* *[[Rio (film)|Rio]]* (2011) – Blu (stemme)
* *[[The Social Network]]* (2010) – Mark Zuckerberg
* *[[Solitary Man]]* (2009) – Daniel Cheston
* *[[Zombieland]]* (2009) – Columbus
* *[[Adventureland]]* (2009) – James Brennan
* *[[The Hunting Party]]* (2007) – Benjamin Strauss
* *[[The Education of Charlie Banks]]* (2007) – Charlie Banks
* *[[The Squid and the Whale]]* (2005) – Walt Berkman
* *[[Cursed]]* (2005) – Jimmy
* *[[The Village]]* (2004) – Jamison

## Referanser


## Eksterne lenker
*
Levende skjold

**Levende skjold** er en betegnelse på sivilpersoner, ofte kvinner og barn, som frivillig eller under tvang blir utplassert i eller omkring bygninger og anlegg av strategisk betydning, for eksempel kraftverk, broer, regjeringsbygninger eller militære anlegg. 

Dermed blir det umulig for en fiende å angripe disse målene uten å drepe et stort antall sivile, noe som ville være i strid mot krigslover og være negativt for opinionen og soldatenes moral.
Sverre Dahl (skuespiller)

**Sverre Dahl** (1885–1945) var en norsk skuespiller som var ansatt ved Den Nationale scene i en årrekke. 

Dahl debuterte i 1903 på Fahlstrøms Teater i Oslo og hadde der (sammen med Erna Schøyen) sentrale roller i stykker som *Dollarprinsessen, En valsdrøm* og *Høstmanøvre*. I 1911 kom han til Den Nationale scene i Bergen og var der til han avsluttet skuespillerkarrieren i 1934. Han var særlig aktiv i operetter og lystspill og medvirket i rundt 500 roller i løpet av karrieren.

## Referanser


## Eksterne lenker
*
Hailee Steinfeld

**Hailee Steinfeld** (født 1996) er en amerikansk skuespiller og sanger.

## Karriere
Hun slo gjennom med rollen som «Mattie Ross» i *[[True Grit – et ekte mannfolk]]*. For denne rollen ble hun før den Oscar-utdelingen i 2011 nominert i klassen for beste kvinnelige birolle. I 2013 spilte hun i filmversjonen av den populære romanen *[[Ender's Game (film)|Ender's Game]]*. Hun hadde også rollen som Julie i en versjon av William Shakespeares *[[Romeo og Julie (2013)|Romeo og Julie]]*.

## Filmografi (utvalg)
* 2010 - *[[True Grit – et ekte mannfolk]]* som «Mattie Ross»
* 2013 - *[[Begin Again]]* som «Violet»
* 2013 - *[[Hateship Loveship]]* som «Sabitha»
* 2013 - *[[Romeo og Julie (2013)|Romeo og Julie]]* som «Juliet»
* 2013 - *[[Ender's Game (film)|Ender's Game]]* som «Petra Arkanian»
* 2014 - *[[3 Days to Kill]]* som «Zooey Renner»
* 2014 - *[[The Homesman]]* som «Tabitha Hutchinson»
* 2015 - *[[Barely Lethal]]* som «Megan Walsh»
* 2015 - *[[Ten Thousand Saints]]* som «Eliza»
* 2015 - *[[Pitch Perfect 2]]* som «Emily»
* 2015 - *[[Carrie Pilby]]* som «Carrie Pilby»
* 2016 - *[[Term Life]]* som «Cate Barrow»
* 2016 - *[[The Edge of Seventeen]]* som «Nadine Byrd»
* 2017 - *[[Pitch Perfect 3]]* som «Emily Junk»
* 2018 - *[[Spider-Man: Into the Spider-Verse]]* som «Gwen Stacy / Spider-Woman (Stemme)»
* 2018 - *[[Bumblebee]]* som «Charlie Watson»
* 2019 - *[[Dickinson]]* som «Emily Dickinson»

## Referanser


## Eksterne lenker
* 
* 
*
Jonathan Pryce

**Jonathan Pryce** (født 1. juni 1947) er en britisk skuespiller og sanger fra Wales. Han studerte ved Royal Academy of Dramatic Art og møtte sin kone, den engelske skuespilleren Kate Fahy i 1974. Han begynte sin karriere på scenen på 1970-tallet. Hans arbeid i teateret, inkludert prisvinnende framføring i tittelrollen av Royal Court Theatres *[[Hamlet]]* førte til flere roller for film og fjernsyn. Han hadde sin gjennombruddrolle i Terry Gilliams kultfilm *[[Brazil (film)|Brazil]]* fra 1985.

Han er en allsidig skuespiller og har deltatt i storbudsjettfilmer som *[[Evita (film)|Evita]]*, James Bond-filmen *[[Tomorrow Never Dies]]*, *[[Pirates of the Caribbean]]* og *[[The New World]]*, foruten også små, uavhengige filmer som *[[Glengarry Glen Ross (film)|Glengarry Glen Ross]]* og *[[Carrington (film)|Carrington]]*. 

Hans karriere i teateret er omfattende, og han har vunnet to Tony Award, den første i 1977 for hans debut på Broadway i *Comedians*, den andre for hans rolle som ingeniøren i musikalen *[[Miss Saigon]]* i 1991. 

Han har også rollen som High Sparrow i Game of Thrones. Han ble nominert til Oscar for Two Popes og er å se i den femte sesongen av The Crown, hvor han spiller Prins Phillip. Han har også en rolle i TV-serien 3 Body Problem som blir sendt på Netflix.

I 2009 ble Pryce utnevnt til kommandør av Order of the British Empire. I 2021 ble han utnevnt til Knight Bachelor. Han ble dermed opphøyet i ridderstanden og fikk rett til å føre tiltaleformen sir foran sitt navn.

## Filmografi
* 1976 De fordømtes reise som Joseph Manasse
* 1985 Brazil som Sam Lowry
* 1996 Evita som Juan Perón
* 1997 Tomorrow Never Dies som Elliot Carver.
* 1999 Stigmata som kardinal Daniel Houseman
* 2003 Pirates of the Caribbean: The Curse of the Black Pearl som Guvernør Weatherby Swann
* 2005 Brødrene Grimm som general Vavarin Delatombe.
* 2006 Pirates of the Caribbean: Dead Man’s Chest som Guvernør Weatherby Swann
* 2007 Pirates of the Caribbean: At World’s End som Guvernør Weatherby Swann
* 2008 Bedtime Stories som Marty Bronson.
* 2009 G.I. Joe: The Rise of the Cobra som USAs president
* 2009 Echelon Conspiracy som Mueller.
* 2013 G.I. Joe: Retaliation som USAs president.
* 2015 Woman in Gold som Høyesterettsjustitiarius William Rehnquist

## Referanser


## Eksterne lenker

* Jonathan Pryce hos *Internet Broadway Database*
* 
* Jonathan Pryce – *Downstage Center*, intervju hos American Theatre Wing.org, mars 2006
* Actors On Performing, *Working in the Theatre* seminarvideo hos American Theatre Wing, april 2006
* Performance, *Working in the Theatre* seminarvideo hos American Theatre Wing, september 1991
Alexander Conze

**Alexander Christian Leopold Conze** (født 10. desember 1831 i Hannover, død 19. juli 1914 i Berlin) var en tysk arkeolog.

Han ble professor i Halle i 1863 og professor i klassisk arkeologi i Wien i 1869 og Berlin i 1877 samt utnevnt til generalsekretær ved Det tyske arkeologiske institutts sentralstyre i Berlin i 1887. Conze gjorde flere forskningsreiser til de greske øyer og utgav ulike bøker om sine reiser.

## Bøker
* *Reise auf der Insel Lesbos* (1865).
* *Beiträge zur Geschichte der griechischen Plastik* (1869).
* *Zur Geschichte der Anfänge griechischer Kunst* (1870 o. 1873).
* *Heroen- und Göttergestalten der griechischen Künste* (1874).
* *Archäologische Untersuchnngen auf Samothrake* (1875–80).
* *Die attischen Grabreliefs* (1890–95).

## Referanser


## Eksterne lenker
* Denne artikkelen er helt eller delvis basert på materiale fra Nordisk familjebok, 1904–1926.
Andrew Garfield

**Andrew Garfield** (født 1983) er en britisk-amerikansk skuespiller, kjent for sine roller i *[[Løver for lam]]*, *[[Boy A]]*, *[[The Imaginarium of Doctor Parnassus]]* og *[[The Social Network]]*, hvorav han ble nominert til Golden Globe for *beste mannlige birolle i et drama* for sistnevnte. For musikalen *[[Tick, Tick… Boom! (film)|Tick, Tick… Boom!]]* vant han Golden Globe, og ble nominert til Oscar for beste hovedrolle som Jonathan Larson. For denne rollen måtte han ta både sang- og pianotimer. Garfields kanskje mest kjente rolle er i den andre filmtrilogien om tegneseriefiguren Spider-Man, under navnet The Amazing Spider-Man.

Garfield ble født i Los Angeles i den amerikanske delstaten California av britisk mor og amerikansk far, men familien flyttet til Surrey i England da Garfield var tre år, der han vokste opp.

## Utvalgt filmografi
* *[[Under the Banner of Heaven]]* (2022) – Jeb Pyre
* *[[Spider-Man: No Way Home]]* (2021) – Peter Parker / Spider-Man
* *[[Tick, Tick… Boom! (film)|Tick, Tick… Boom!]]* (2021) – Jonathan Larson
* *[[The Eyes of Tammy Faye]]* (2021) – Jim Bakker
* *[[Mainstream]]* (2020) – Link
* *[[Under The Silver Lake]]* (2017) – Sam
* National Theatre Live: *Angels in America Part Two - Perestroika* (2017) – Prior Walter
* National Theatre Live: *Angels in America Part One - Millenium Approaches* (2017) – Prior Walter
* *[[Breathe (film)|Breathe]]* (2017) – Robin Cavendish
* *[[Silence (film)|Silence]]* (2016) – Rodrigues
* *[[Hacksaw Ridge]]* (2016) – Desmond T. Doss
* *[[99 Homes]]* (fra 2014) – Dennis Nash.
* *[[The Amazing Spider-Man 2]]* (2014) – Peter Parker / Spider-Man
* *[[The Amazing Spider-Man (2012)|The Amazing Spider-Man]]* (2012) – Peter Parker / Spider-Man
* *[[The Social Network]]* (2010) – Eduardo Saverin
* *[[Never Let Me Go]]* (2010) – Tommy
* *[[The Imaginarium of Doctor Parnassus]]* (2009) – Anton
* *[[Red Riding: In the Year of Our Lord 1983]]* (2009) – Eddie Dunford
* *[[Red Riding: In the Year of Our Lord 1980]]* (2009) – Eddie Dunford
* *[[Red Riding: In the Year of Our Lord 1974]]* (2009) – Eddie Dunford
* *[[Boy A]]* (2007) – Jack Burridge
* *[[Løver for lam]]* (2007) – Todd Hayes

## Referanser


## Eksterne lenker
*
Honda Point-ulykken

**Honda Point-ulykken** (engelsk Honda Point Disaster) var en serie grunnstøtninger i 1923 med jagere fra US Navy, ved Honda Point i California og er det største samtidige skipstap US Navy har hatt i fredstid. Totalt 9 jagere gikk på grunn og kun to klarte å komme seg av, de 7 andre ble totalvrak og i alt 23 av besetningsmedlemmene omkom.

## Litteratur
* Anthony Preston *Destroyers* (1998)
* Elwyn Overshiner *Course 095 To Eternity* (1980)
* Charles Hice *The Last Hours Of Seven Four-Stackers* (1967)
* Charles A. Lockwood (RADM USN, Ret.) *Tragedy At Honda* (1960)
* Blackmore, David. (2004). *Blunders and Disasters at Sea*. Barnsley: Pen & Sword Maritime. ISBN 1-84415-117-4
* McKee, Irving. (1960). Captain Edward Howe Watson and the Honda Disaster. *Pacific Historical Review*, 29 (3), 287–305.

## Eksterne lenker
* 
* Center for Naval Historys utmerkede oversikt over ulykken
* En gjennomgang av ulykken ved Point Honda fra et britisk perspektiv (engelsk)
* Nettstedet Haze Gray and Underways side om ulykken  (engelsk)
Kristiansands Fossefall & Elektricitetsværk

**Aktieselskabet Kristianssands Fossefald & Elektricitetsværk** ble stiftet for levering av elektrisitet til Kristiansand. Selskapet ble konstituert den 1. mai 1899 og det første kraftanlegget, Kringsjå kraftverk, ble satt i drift den 21. november 1900 etter 16 måneders byggetid.

Etter to år hadde selskapet 651 abonnenter og i 1913 var tallet økt til 2&nbsp;519. 

Produksjonen økte også jevnt – i 1908 ble det solgt vel 16 millioner kilowattimer i Kristiansand. Selskapet ble overtatt av Kristiansand kommune i 1914 for en sum av nesten tre millioner kroner.

## Referanser
Henry Petersen (arkeolog)

**Karl Nikolaj Henry Petersen** (født 20. mars 1849 i København, død 21. september 1896 i Hornbæk) var en dansk arkeolog.

Petersen tok doktorgraden i 1876 og ble ansatt ved *Museet for nordiske oldsager* i 1879. Han ble inspektør for minnesmerkenes bevarelse i 1885 og direktør for Nationalmuseets nyere avdelinger i 1892. Etter at i sin ungdom (1873-85) ha deltatt i arkeologiske undersøkelser rundt omkring i Danmark ledet han siden omfattende utgravninger av borg- og kirkeruiner. Utenom en mengde mindre avhandlinger (*Helleristninger i Danmark*, 1875, *Et dansk flag fra unionstiden i Mariakirken i Lybek*, 1882 med flere) utga han *Nordboernes gudsdyrkelse og gudetro* (1876), *Danske gejstlige sigiller fra middelalderen* (1886), *Vognfundene i Dejbjerg præstegaardsmose* (1888) og *Danske adelige sigiller fra 13. og 14. aarhundrede* (1892-97, avsluttet av Anders Thiset) samt medvirket i Frederik Sehesteds *Fortidsminder og oldsager fra egnen om Broholm* (1878) og *Arkæologiske undersøgelser* (1884).

## Referanser


## Kilder
*
Pete Postlethwaite

**Pete Postlethwaite** (1946–2011) var en britisk skuespiller kjent fra TV, film og teateret. Postlethwaites første store filmrolle (etter flere småroller) var i den britiske filmen *[[Distant Voices, Still Lives]]* i 1988. Han ble Oscar-nominert for beste birolle for sin rolle i filmen *[[I min fars navn]]* (1993). Noen av hans siste roller før han døde var i filmer som *[[Clash of the Titans (film 2010)|Clash of the Titans]]*, *[[Inception]]* og *[[The Town (2010 film)|The Town]]*.

Postlethwaite var offiser (OBE) av Order of the British Empire.

## Filmografi (utvalg)
* *[[Killing Bono]]* (2011)
* *[[The Town (2010 film)|The Town]]* (2010)
* *[[Inception]]* (2010)
* *[[Clash of the Titans (film 2010)|Clash of the Titans]]* (2010)
* *[[Solomon Kane (film)|Solomon Kane]]* (2009)
* *[[The Age of Stupid]]* (2009)
* *[[Aeon Flux]]* (2005)
* *[[The Constant Gardener]]* (2005)
* *[[The Shipping News]]* (2001)
* *[[Den tapte verden (film)|Den tapte verden]]* (1997)
* *[[Blås i det (film)|Blås i det]]* (1996)
* *[[Romeo + Juliet]]* (1996)
* *[[Dragonheart]]* (1996)
* *[[De mistenkte]]* (1995)
* *[[I fars navn|I min fars navn]]* (1993)
* *[[Den siste Mohikaner]]* (1992)
* *[[Alien 3]]* (1992)
* *[[Distant Voices, Still Lives]]* (1988)

## Referanser


## Eksterne lenker
*
John Bock

**John Bock** (født 1965 i Schenefeld) er en tysk kunstner. Han studerte i Hamburg og bor og jobber i Berlin. 

Bock er en multimediakunstner som først og fremst er kjent for performance. Siden 1991 har han laget kunstverk håndlaget av funne materialer som virker som symbolske for forelesningene hans. Nyligere har det blitt en økt produksjon i film- og videoarbeider.

Bock har vært professor i skulptur ved kunstakademiet i Karlsruhe siden 2004.

## Referanser
Wilhelm Dörpfeld

**Wilhelm Dörpfeld** (født 26. desember 1853 i Barmen, død 25. april 1940 i Lefkada) var en tysk arkitekt som først og fremst er kjent for sitt arbeid innen den klassiske arkeologien.

## Liv og virke
### Bakgrunn
Wilhelm Dörpfeld var sønn av pedagogen Friedrich Wilhelm Dörpfeld. Han gikk på det humanistiske gymnasium i Elberfeld, som nå bærer hans navn (Wilhelm-Dörpfeld-Gymnasium), og i 1872 tok han sitt abitur der.

Deretter studerte han arkitektur ved Berliner Bauakademie, der han i sin vennekrets hadde arkitektene Friedrich Graeber og Karl Siebold. Via en ansettelse i kontoret til sin lærer (og senere svigerfar) Friedrich Adler fant han sitt innpass til den arkeologiske byggforskning.

### Arkeolog
I 1877 ble han assistent ved utgravningene av Olympia i Grekenland under Richard Bohn, Friedrich Adler og Ernst Curtius. I 1882 sluttet han seg til Heinrich Schliemann, som da holdt på å grave ut Troja. Han fortsatte å arbeide med Schliemann i Tiryns (1884–1885), deltok i utgravningene på Akropolis (1885–1890), Pergamonutgravningene (1900–1913) med Alexander Conze, og i utgravningene av Athens agora i 1931.

Dörpfeld gravde på ny ut Troja 1893–1894. Han anså at Heinrich Schliemann hadde ødelagt de øverste lagene (der han anså at Troja hadde ligget) ved å grave seg med de nedre to lagene.

I 1896 grunnla Dörpfeld Den tyske skolen i Athen, som også ble oppkalt etter ham: "Dörpfeld gymnas".

Mellom 1887 og 1912 var han sjef for det tyske arkeologiske instituttet i Athen. Han døde 25. april 1940 i Lefkada og ble begravd i Nydri, der han anså at Odysseus palass hadde ligget.

Dörpfeld betraktes som en pioner når det gjelder stratigrafisk utgravning og presis grafisk dokumentasjon av arkeologiske prosjekt.

Dörpfeld ble valgt inn som medlem av Kungliga Vetenskapsakademien i 1906.

## Priser og utmerkelser (utvalg)
* 1911 – Royal Gold Medal

## Referanser
Brarupmesteren

**Brarupmesteren** (også kjent som **Brarupverkstedet**) var et dansk malerverkstedet som arbeidet med kalkmalerier og som var aktivt rundt år 1500. Verkstedet utførte kalkmalerier i flere kirker på Falster og på Lolland og står blant annet bak Brarup kirke, som verkstedet har fått navn etter.

Andre kirker verkstedet har smykket ut: Hyllested kirke, Toreby kirke, Søndersø kirke, Gjerrild kirke, Lyngby kirke, Sædinge kirke, Åstrup kirke, Tågerup kirke, Tirsted kirke (har gått tapt). Står muligens også bak flere kirker i Skåne eller har hatt nær forbindelse med gruppen bak; den såkalte Everlövgruppen eller Everlövverkstedet.

I sin beskrivelse av hva som særpreger Brarupverkstedet skriver Søren Kaspersen i fjerde utgave av Weilbachs Kunstnerleksikon:

## Referanser


## Kilder
* Kalkmalerier.dk
* Kalkmalerier i danske kirker – Nationalmuseet
*
Mark Ruffalo

**Mark Ruffalo** (født 1967) er en amerikansk skuespiller, regissør, produsent og manusforfatter. Han er kjent for roller i filmer som *[[You Can Count on Me]]* (2000), *[[Evig solskinn i et plettfritt sinn]]* (2004), *[[Zodiac (film)|Zodiac]]* (2007), *[[Shutter Island (film)|Shutter Island]]* (2010) og *[[The Brothers Bloom]]* (2009). Han regidebuterte med filmen *[[Sympathy for Delicious]]* (2010).

Til Oscar 2011 ble Ruffalo nominert til Oscar for beste mannlige birolle for rollen som Paul i *[[The Kids Are All Right]]*.

## Filmografi (utvalg)
* *[[The Avengers]]* (2012)
* *[[The Kids Are All Right]]* (2010)
* *[[Date Night]]* (2010)
* *[[Shutter Island (film)|Shutter Island]]* (2010)
* *[[I huttetuenes land]]* (2009)
* *[[The Brothers Bloom]]* (2009)
* *[[Zodiac (film)|Zodiac]]* (2007)
* *[[Alle kongens menn]]* (2006)
* *Just Like Heaven* (2005)
* *[[13 snart 30]]* (2004)
* *[[Evig solskinn i et plettfritt sinn]]* (2004)
* *[[We Don't Live Here Anymore]]* (2004)
* *[[The Last Castle]]* (2001)

## Referanser


## Eksterne lenker
* 
*
Julius Benthley Løffler

**Julius Benthley Løffler** (født 30. september 1843 i Frederiksberg, død 19. desember 1904 samme sted) var en dansk kunstarkeolog og bror av Ernst Løffler.

Løffler utdannet seg til arkitekt og tok eksamen ved Kunstakademiet i 1867. Ved å samarbeide med N.L. Høyen kom han inn på et mer detaljert studium av middelalderens kirkelige bygningskunst, som fra den tiden ble hans hovedinteresse. I 1888 ble han titulær professor.

Som medarbeider ved Nationalmuseets historiske avdeling deltok Løffler fra 1868 i undersøkelsen av de kirkelige monumentene. I den forbindelse var han særlig i perioden 1897—1900 nært knyttet til museet, undersøkte kirkebygg, medvirket ved og for en stor del ledet de store utgravningsarbeidene (Vitskøl, Søborg).

Løffler utviklet foruten sitt store arbeid for Nationalmuseet også en omfattende litterær virksomhet; særlig sysselsatte han seg med middelalderen, spesielt i den romanske tidens kirker og de kirkelige monumentene. Han skrev mange artikler i *Aarbøger for nordisk Oldkyndighed* og flere monografier.

## Bibliografi
* *Sjællands Stiftslandsbykirker* (1880, sammen med Andreas Clemmensen) 
* *Reliefferne over Korstolene i Roskilde Domkirke* (1880, sammen med Julius Lange)
* *Udsigt over Danmarks romanske Kirkebygninger* (1883)
* *Gravstenene i Roskilde Købstad* (1885)
* *Gravmonumenterne i Sorø Kirke* (1888)
* *Gravstene fra Middelalderen* (1889)
* *Gravmonumenterne i Ringsted Kirke* (1891)
* *Sorø Akademis Landsbykirker* (1896)
* *Esrom Kloster* (1897)
* *Ruinerne af Vitskøl Klosterkirke* (1900)
* *Min Virksomhed ved Nationalmuseet 1868—1900* (utgitt posthumt 1905).

## Referanser


## Eksterne lenker
* Denne artikkelen er helt eller delvis basert på materiale fra Salmonsens konversationsleksikon, Løffler, Julius Benthley, 1915–1930.
*
Finlay Currie

**Finlay Jefferson Currie** (født 20. januar 1878, død 9. mai 1968) var en skotsk skuespiller som arbeidet i teateret, på film og fjernsyn.

Currie ble født i Edinburgh, og hans skuespillerkarriere begynte på scenen. Sammen med sin hustru Maude Courtney (1884–1959) hadde han en sang- og danseforestilling som de turnerte med i USA på 1890-tallet. Han gjorde sin første film, *The Old Man*, i 1931. I filmen *Undercover* (1943), innspilt under den andre verdenskrig, framstilte han en prest. Hans mest kjente rolle var som straffangen Abel Magwitch i David Leans *Great Expectations* (1946), basert på en roman av Charles Dickens. Senere begynte han å spille i episke filmer fra Hollywood, blant annet *Quo Vadis* (1951) hvor han framstilte Apostelen Peter, i *Ben-Hur* (1959), som fikk flere Oscar, var han Baltazar, en av de tre vise menn, og i *The Fall of the Roman Empire* (1964) framstilte han en aldrende, klok senator.

Han portretterte også Robert Taylors bitre far i MGMs utgave av *Ivanhoe* i 1952. I 1962 opptrådte han i en TV-episode av *The DuPont Show of the Week* (NBC) kalt for «The Ordeal of Dr. Shannon», en tilpasning av A.J. Cronins roman *Shannon's Way*. Curries siste rolle var som herr Lundie i fjernsynsutgaven fra 1966 av musikalen *Brigadoon*. En av hans siste framføringer var som en døende mafiaboss i andre del av *Vendetta For The Saint* (1968) hvor Roger Moore hadde hovedrollen.

Senere i livet ble han en meget respektert antikvitetsforhandler som spesialiserte seg i mynter og kostbart metall. Han hadde lenge var en samler av verkene til sin landsmann Robert Burns.

Finlay Currie var gift med Maude Courtney. De hadde en sønn, George Francis Courtney Currie, født i Melbourne i Australia den 26. september 1906.

## Filmografi

## Referanser


## Eksterne lenker
*
Barbara Hershey

**Barbara Hershey**, tidligere kjent som **Barbara Seagull**, (født **Barbara Lynn Herzstein**; 1948) er en amerikansk skuespillerinne. Hun har spilt et stort antall roller i både film og fjernsyn. Hershey har jobbet innen de fleste sjangere; alt fra westernfilmer til filmkomedier.

Hun var 17 år da hun hadde skuespilldebuten sin i 1965, men fikk ikke anerkjennelse blant kritikere før på 1980-tallet. På den tiden ble hun kalt «en av USAs beste skuespillerinner» av dagsavisen *[[Chicago Tribune]]*.

Hershey mottok Emmy-prisen og en Golden Globe for innsatsen i TV-filmen *[[A Killing in a Small Town]]* (1990). Hun ble også nominert til Golden Globe-priser for beste kvinnelige birolle for rolleskildringene som Maria Magdalena i Martin Scorseses *[[Jesu siste fristelse]]* (1988) og Serena Merle i *[[Portrett av en dame]]* (1996). For sistnevnte film ble hun også nominert til Oscar for beste kvinnelige birolle. I tillegg innehar hun to priser fra filmfestivalen i Cannes for arbeidet sitt i filmene *[[Shy People]]* (1987) og *[[A World Apart]]* (1988).

Hun har blitt nominert til British Academy Film Awards («BAFTA-prisen») to ganger; i 1987 for rollen som Lee i Woody Allens filmsuksess *[[Hannah og hennes søstre]]*, og i 2011 for rollen som Erica Sayers i den psykologiske thrilleren *[[Black Swan]]*. I sistnevnte film spilte hun mot Natalie Portman, og hadde rollen som hennes overbeskyttende mor. I et intervju har hun sagt: «Jeg tror [Erica] er en advarsel om hva [Portmans rollefigur] kan bli hvis hun ikke følger drømmen sin.» *Bergens Tidende* mener Hershey spilte fryktinngytende, mens *Filmpolitiet* mente i sin anmeldelse at det finnes antydninger til seksuelt misbruk mellom Portman og Hersheys rollefigurer. Hun ble nominert sammen med resten av ensemblet bak *Black Swan* til en Screen Actors Guild Award i 2010.

Barbara Hershey erfarte konflikter mellom privatlivet sitt og filmkarrièren sin da hun fikk et rykte som en «hippie». Da hun var sammen med skuespilleren David Carradine ble hun gravid, og på denne tiden møtte hun mye motgang. Hun fikk det nye artistnavnet Barbara Seagull som hun i ettertid angret på, og privatlivet hennes ble latterliggjort i offentligheten. Det var ikke før hun slo opp med Carradine og byttet artistnavnet sitt tilbake til Hershey at karrièren hennes slo gjennom. På grunn av disse turbulente årene har hun ofte holdt privatlivet sitt for seg selv.

## Filmografi (utvalg)
* 1969 – *[[Last Summer (film)|Last Summer]]*
* 1972 – *[[Boxcar Bertha]]*
* 1983 – *[[The Right Stuff]]*
* 1986 – *[[Hannah og hennes søstre]]*
* 1988 – *[[Jesu siste fristelse]]*
* 1988 – *[[A World Apart]]*
* 1990 – *[[A Killing In A Small Town]]*
* 1993 – *[[Falling Down]]*
* 1993 – *[[A Dangerous Woman]]*
* 1996 – *[[Portrett av en dame]]*
* 2001 – *[[Lantana]]* 
* 2010 – *[[Black Swan]]*
* 2010-16 – *[[Once Upon a Time]]*

## Referanser


## Eksterne lenker
* 
*  Barbara Hershey på Virtual History
Lesley Manville

**Lesley Manville** (født 12. mars 1956) er en britisk skuespiller kjent fra TV, film og teater. Hun startet karrieren sin som tenåringsskuespiller på TV, før hun utdannet seg innen teater. I 1979 møtte hun regissør Mike Leigh, og har med tiden spilt i flere av hans filmer. Hun har gjennom karrieren sin vekslet mellom roller på TV, på film og i teater.

Hennes første skuespillerjobb var på teateret West End med musikalen "I and Albert" regissert av John Schlesinger. Hun opptrådte også ved Royal Shakespeare Company. Manville hadde hovedrollen i BBC-stykket *Grown-Ups* fra 1980. Hun dukket senere opp i filmene *Secrets & lies*, *All or Nothing*, *Another Year* og *Dance with a Stranger*. Manville har også holdt seg aktiv på fjernsyn med roller i TV-seriene The Gentle Touch, Coronation Street, Kavanagh QC, Holding On, Silent Witness, Real Women, The Cazalets og Cranford. 

For sin rolle i filmen *All or Nothing* ble Manville tildelt utmerkelsen London Critics Circle Award i 2002. Hun er også blitt nominert til den britiske Independent Film Award for beste kvinnelige birolle og European Film Award for beste kvinnelige skuespiller, samt Chicago Film Critics Award for beste kvinnelige hovedrolle. Manville ble også tildelt National Board of Review Award for beste kvinnelige hovedrolle og beste kvinnelige birolle fra San Diego Film Critics Society. I 2010 spilte hun i den britiske dramafilmen Another Year.

Den 18. januar 2011 mottok Manville en BAFTA-nominasjon i kategorien Best Supporting Actor. Manville møtte sin første ektemann, skuespiller Gary Oldman, mens han arbeidet ved Royal Court Theatre. Oldman forlot henne i 1989, tre måneder etter at deres sønn, Alfie, ble født. Hennes andre ekteskap var med Joe Dixon. Manville bor sammen med sin sønn, Alfie, i East Grinstead, West Sussex. I 2013 hadde Manville en rolle i Romeo og Julie, og i 2014 spilte hun i Maleficent med Angelina Jolie og Elle Fanning i hovedrollene. I 2014 hadde hun også en rolle i *[[Mr. Turner]]*, der hun spilte vitenskapskvinnen Mary Somerville.

I 2017 hadde hun en rolle i den amerikanske dramafilmen Phantom Thread sammen med Daniel Day-Lewis. Manville ble i 2020 utnevnt til kommandør av Order of the British Empire (CBE) for hennes innsats for teateret og veldedighet. I 2020 hadde hun en mindre rolle i Western-filmen Let Him Go. I 2024 fikk hun en rolle i dramafilmen Queer, med Daniel Craig i hovedrollen.

## Referanser


## Eksterne lenker
*
Tom Hooper

**Thomas George Hooper** (født 5. oktober 1972) er en britisk film- og TV-regissør. 

Hooper begynte sin karriere som reklameregissør, før han gikk over til fjernsyn der han jobber på serier som *[[Østkantfolk]]* og *[[Kalde føtter]]*. Han filmdebuterte med *[[Red Dust]]* (2004), og fulgte opp med *[[Elizabeth I (film)|Elizabeth I]]* (2005). Etter TV-filmen *[[Longford (film)|Longford]]* (2006) og TV-serien *[[John Adams (TV-serie)|John Adams]]* (2008), regisserte han filmen *[[The Damned United]]* (2009), basert på boken av samme navn av David Peace om Brian Cloughs tid som manager i Leeds United. 

I 2010 regisserte han den kritikerroste filmen *[[Kongens tale]]*, som han vant Oscar for beste regi for.

I 2012 regisserte han musikalfilmen *[[Les Misérables (2012)|Les Misérables]]*, som ble nominert til åtte Oscar, inkludert beste film.

## Referanser


## Eksterne lenker
* 
*
Jon Harris

**Jon Harris** (født 11. juni 1967) er en britisk filmregissør, filmklipper og spesialeffektartist.

Harris har klippet Matthew Vaughns spillefilmer *[[Layer Cake]]* (2004), *[[Stardust]]* (2007) og *[[Kick-Ass]]* (2010). Han klippet også Neil Marshalls *[[Nedstigningen]]* (2005), og regidebuterte på oppfølgeren *[[The Descent 2]]* (2009).

Han ble BAFTA-nominert for beste filmklipp for *[[127 timer]]* (2010).

## Eksterne lenker
*
Andrew Weisblum

**Andrew Weisblum** er en amerikansk filmklipper og spesialeffektartist.

Han har blant annet jobbet med regissøren Darren Aronofsky på filmene *[[The Fountain]]* (2006), *[[The Wrestler]]* (2009) og *[[Black Swan]]* (2010) (førstnevnte med spesialeffekter, de to sistnevnte med klipp), og regissøren Wes Anderson på filmene *[[The Darjeeling Limited]]* (2007) og *[[Den fantastiske Mikkel Rev]]* (2009).

## Eksterne lenker
*
Lee Smith

**Lee Smith** (født 1960 i Sydney i New South Wales) er en australsk filmklipper og lydmikser. 

Han jobbet som lydmikser på filmen *[[Grønt kort - adgang USA]]* (1990), og fulgte opp med Jane Campion-filmene *[[Piano (film)|Piano]]* (1993) og *[[Portrett av en dame]]* (1996). Han jobbet også med lydmiks på filmene *[[Uten frykt]]* (1993) og *[[The Truman Show]]* (1996), begge regissert av Peter Weir, som han senere skulle jobbe mye med. På de to sistnevnte var han også assisterende filmklipper. Han jobbet første gang med Weir på *[[Brennpunkt Djakarta]]* (1982), der han var jobbet for Weirs filmklipper William M. Anderson.

Som filmklipper har han i tillegg på Weir-filmene *[[Master and Commander]]* og *[[The Way Back]]* (2010). Han har også blitt Christopher Nolans faste filmklipper, og har klippet filmene *[[Batman Begins]]* (2005), *[[The Prestige]]* (2006), *[[The Dark Knight]]* (2008), *[[Inception]]* (2010), *[[Interstellar]]* (2014) og *[[Dunkirk (film)|Dunkirk]]* (2017).

## Referanser


## Eksterne lenker
*
Nordmark

**Nordmark** kan vise til:

* Nordmark (tettsted) – et tettsted i Filipstad kommune i Värmlands län i Sverige.
* Nordmark (Tyskland) – en grensemark i Tyskland fra året 965 til 1100-tallet, som ble innlemmet i markgrevskapet Brandenburg.
Hvit vårkveldvikler

**Hvit vårkveldvikler**  (*Epinotia pygmaeana*) er en sommerfugl i gruppen av viklere (Tortricidae).

## Utseende
En liten til middelsstor (vingespenn 12-14 millimeter), brunspraglete vikler. Hannen har kamformede antenner. Forvingen mangler påfallende tegninger. Bakvingen er snøhvit i de innerste to tredjedelene, mørkbrun i den ytterste tredjedelen. Arten kjennes lett på dette uvanlige trekket – de aller fleste viklere har temmelig ensfargede bakvinger.

## Levevis
Larvene lever på gran (*Picea* spp.) og edelgran (*Abies alba*). Larven minerer først inne i én enkelt nål, senere spinner den flere nåler sammen. Ved kraftige angrep kan det går ut over trærnes tilvekst. 
De voksne viklerne flyr fra april til juni.

## Utbredelse
Arten er utbredt i Europa, bortsett fra de sørligste delene og mesteparten av Øst-Europa. Den finnes også i det nordlige Asia.
I Norge er den funnet langs kysten fra svenskegrensen til Rogaland.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae
******* slekten *[[Epinotia]]* Hübner, 1825
******** **hvit vårkveldvikler**, *Epinotia pygmaeana* (Hübner, 1799)

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/e/epinotia_pygmaeana.html
* *Epinotia pygmaeana* på UK Moths: https://web.archive.org/web/20111016150459/http://ukmoths.org.uk/show.php?bf=1130
* Fauna Europaea, utbredelsesdatabase for europeiske dyr: http://www.faunaeur.org/full_results.php?id=364517

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Grå vårkveldvikler

**Grå vårkveldvikler**  (*Epinotia subsequana*) er en sommerfugl i gruppen av viklere (Tortricidae).

## Utseende
En liten (vingespenn 11-13 millimeter), brunspraglete vikler. Arten ligner mye på den beslektede hvit vårkveldvikler, men bakvingen er ikke like kontrastrikt tegnet som hos denne arten. Forvingen er brunspraglete uten noe påfallende mønster. Bakvingen er hvit med spredte, brune skjell, lysbrun langs ytterkanten.

## Levevis
Larvene lever på edelgran (*Abies alba*), så i Nord-Europa forekommer arten bare der denne er plantet (for eksempel juletre-plantasjer). Larvene minerer inne i nålene.
I Sør-Europa kan arten har bestandsutbrudd som kan redusere trærnes tilvekst kraftig enkelte år.

## Utbredelse
Arten er utbredt i Vest-Europa, østligst er den funnet i Hellas og Romania.
I Norge er den først funnet i de senere årene, i Akershus, Aust-Agder og Vest-Agder.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae
******* slekten *[[Epinotia]]* Hübner, 1825
******** **grå vårkveldvikler**, *Epinotia subsequana* (Haworth, 1811)

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Camarero, J.J., Martin, A. og Gil-Pelegrin, E. (2003) The impact of a needleminer (*Epinotia subsequana*) outbreak on radial growth of silver fir (*Abies alba*) in the Aragón Pyrenees. A dendrochronological assessment. *Dendrochronologia* 21: 3-12. http://www.sciencedirect.com/science?_ob=ArticleURL&_udi=B7GJ1-4DPD111-Y&_user=10&_coverDate=12%2F31%2F2003&_rdoc=1&_fmt=high&_orig=search&_origin=search&_sort=d&_docanchor=&view=c&_searchStrId=1613395267&_rerunOrigin=google&_acct=C000050221&_version=1&_urlVersion=0&_userid=10&md5=0f69c5ab483fb48853afed451a4646fb&searchtype=a
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/e/epinotia_subsequana.html
* *Epinotia subsequana* på UK Moths: http://ukmoths.org.uk/show.php?bf=1131
* Fauna Europaea, utbredelsesdatabase for europeiske dyr: http://www.faunaeur.org/full_results.php?id=364518

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Tariq Anwar

**Tarik Anwar** (født 21. september 1945) er en indiskfødt britisk filmklipper. Han ble Oscar-nominert for sin jobb på *[[American Beauty (film)|American Beauty]]* (1999), en jobb han også ble belønnet med en BAFTA-pris for.

Anwar er far til skuespilleren Gabrielle Anwar, kjent for rollene sine i *[[The Tudors]]* og *[[Burn Notice]]*.

## Filmografi
* *[[Oppenheimer (TV miniseries)]]* (1980)
* *[[Kongens galskap]]* (1994)
* *[[Fatherland]]* (1994)
* *[[The Grotesque]]* (1995)
* *[[Heksejakten (film)|Heksejakten]]* (1996)
* *[[Kjærlighetens vinger]]* (1997)
* *[[Mannen i mitt liv]]* (1998)
* *[[Cousin Bette]]* (1998)
* *[[Te med Mussolini]]* (1999)
* *[[American Beauty (film)|American Beauty]]* (1999)
* *[[I rampelyset]]* (2000)
* *[[Greenfingers]]* (2000)
* *[[Focus (film)|Film]]* (2001)
* *[[Alien Love Triangle]]* (2002)
* *[[Leo (film)|Leo]]* (2002)
* *[[Sylvia (film)|Sylvia]]* (2003)
* *[[Stage Beauty]]* (2004)
* *[[American Crude]]* (2005)
* *[[Alpha Male]]* (2006)
* *[[The Good Shepherd]]* (2006)
* *[[Revolutionary Road ]]* (2008)
* *[[The Other Man]]* (2008)
* *[[Law Abiding Citizen]]* (2009)
* *[[Scorpio Men on Prozac]]* (2010)
* *[[Kongens tale]]* (2010)

## Referanser


## Eksterne lenker
*
Brandenburg-Preussen

**Brandenburg-Preussen** var en personalunion mellom markgrevskapet Brandenburg og hertugdømmet Preussen. Unionen ble opprettet den 27. august 1618 som en følge av freden i Xanten (1614), og eksisterte frem til 18. januar 1701. I 1701 ble personalunionen erstattet av kongedømmet Preussen.
Bartrekveldvikler

**Bartrekveldvikler**  (*Zeiraphera griseana*) er en sommerfugl i gruppen av viklere (Tortricidae).

## Utseende
En middelsstor (vingespenn 16–22 millimeter), brunspraglete vikler. En del av skjellene i forvingen har hvit spiss, slik at vingen får bittesmå, hvite flekker («mel-dryss»). Ellers har vingen få påfallende tegninger, men der er gjerne et skrått, mørkere tverrbånd i den ytre delen. Bakvingen er brun. Arten er større enn de fleste andre viklere som lever på bartrær.
Larven er gulgrå med svart hode.

## Levevis
Larvene lever først og fremst på lerk (*Larix decidua*), men kan også forekomme på andre bartrær. Arten kan ha bestandsutbrudd og gjøre noe skade, først og fremst på lerk, men også på sembrafuru (*Pinus cembra*), furu (*Pinus sylvestris*) og gran (*Picea abies*). De voksne viklerne flyr i juli-september, om kvelden. Eggene legges på årsskuddene til vertstreet, der de overvintrer før de klekkes. Masseforekomster kan skje omtrent hvert tiende år, da kan arten gjøre betydelig skade ved å beite ned nålene på trærne, for store trær betyr dette vanligvis bare en liten reduksjon i vekstfarten, men på unge trær kan toppskuddene ødelegges slik at trærne får varig skade. I Norge er skader bare påvist i fjellskog (over 500 meter over havet) i Hedmark og Oppland, sist i 1968/69.

## Utbredelse
Arten er utbredt i Europa, unntatt i sørøst, og finnes også i det nordlige Asia østover til Japan, og i Alaska.
Den er vanligst der det vokser mye lerk, som i det nordlige Sibir og i Alpene.
I Norge er den funnet over hele landet unntatt på Nordvestlandet og deler av Nord-Norge.

## Systematisk inndeling

* sommerfugler (Lepidoptera)
** gruppe Heteroneura 
*** gruppe Apoditrysia
**** gruppe / overfamilie viklere (Tortricoidea) 
***** familie viklere (Tortricidae) 
****** delgruppe Olethreutinae
******* slekten *[[Zeiraphera]]* Treitschke, 1829
******** **bartrekveldvikler**, *Zeiraphera griseana* (Hübner, 1799)

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/z/zeiraphera_griseana.html
* *Zeiraphera griseana* på UK Moths: https://web.archive.org/web/20111016192657/http://ukmoths.org.uk/show.php?bf=1166
* Fauna Europaea, utbredelsesdatabase for europeiske dyr: http://www.faunaeur.org/full_results.php?id=364476

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Scottish Oceanographical Laboratory

**Scottish Oceanographical Laboratory** ble etablert i Edinburgh i 1906 av naturforskeren, oseanografen og polarutforskeren William Speirs Bruce. Han hadde gjennomført en rekke ekspedisjoner i Arktis og Antarktis, inkludert Scotia-ekspedisjonen 1902–04 til Sør-Orknøyene og Weddellhavet. På sine reiser hadde han samlet inn en stor mengde botaniske, biologiske, zoologiske og geologiske prøver, i tillegg til meteorologiske og magnetiske data. Laboratoriet ga en mulighet til å studere, lagre og vise frem disse prøvene. Her kunne også Bruce jobbe med de vitenskapelige rapportene fra Scota-ekspedisjonen og planlegge nye ekspedisjoner.

Bruce hadde ambisjoner om at laboratoriet skulle utvikle seg til et nasjonalt skotsk institutt for oseanografi. Et møte for å diskutere denne muligheten ble holdt i mai 1914, og forslaget ble bifalt av ledende skotske vitenskapsmenn. En organisasjonskomite ble nedsatt, men fremdriften ble avbrutt av utbruddet av første verdenskrig i august 1914 og ikke gjenopptatt.. I 1919 tvang manglende finansiering og sviktende helse Bruce til å stenge laboratoriet. Prøver, bøker og annet materiale ble donert til University of Edinburgh, Royal Scottish Geographical Society og Royal Scottish Museum.

## Referanser


## Kilder
*Speak, Peter: *William Speirs Bruce, Polar Explorer and Scottish Nationalist* National Museums of Scotland, Edinburgh 2003 ISBN 1-901663-71-X
Reince Priebus

**Reince Priebus** (, født 18. mars 1972 i Dover i New Jersey, USA) er en amerikansk forretningsadvokat og politiker (Det republikanske parti). Han var stabssjef i Det hvite hus fra januar 2017 til juli samme år. Preibus var leder av Den republikanske nasjonale komité (RNC) fra 2011 til 2017.

Priebus vokste opp i Green Bay i Wisconsin, er juridisk kandidat fra University of Miami, og har praktisert forretningsjus i Milwaukee. Som stabssjef i Det hvite hus var Preibus' tjenestetid den korteste gjennom tidene.

## Referanser


## Eksterne lenker
* 
* 
* 
*  Chairman hos *GOP.com*
*  Omtale hos advokatfirmaet *Michael Best*
Stupebrett

Et **stupebrett** er et fjærende brett som benyttes til stuping. Brettet kan være festet til et stativ eller være montert direkte på kanten av et svømmebasseng. 

Moderne stupebrett er framstilt av et enkelt stykke aluminium av samme kvalitet som benyttes i produksjon av fly. Overflaten på brettet er deretter dekket med et anti-skli epoxy-materiale.

Stupebrettet er oftest hengslet slik at det kan vippes opp når det ikke er i bruk.

## Eksterne lenker
*
Fitzroy Gardens

**Fitzroy Gardens** er et 26 hektar stor parkområde sørøst for Melbourne sentrum i bydelen East Melbourne i Victoria i Australia. Parken er avgrenset av Claredon Street, Lansdowne Street og Wellington Parade og parken Treasury Gardens på andre siden av Lansdowne Street i vest. 

Parken er en av de større victorianske parkene anlagt i Australia. noen av de viktigste attraksjonene i parken er
*Cooks' Cottage – et hus der James Cook skal ha tilbrakt deler av sin barndom (huset ble flyttet fra England til Melbourne og åpnet for publikum i 1934).
*Miniatyrlandsby i Tudorstil.
*Et såret tre.
Såret tre

Et **såret tre** (engelsk *Scarred tree*) er et tre der barken har blitt fjernet av aboriginer for å lage kano, ly eller oppbevaringformål (slik som coolamoner).

Barken ble fjernet ved å lage dype kutt i treet med steinøkser. Barken som ble fjernet var ofte firkantet i formen. Innfødte australske eucalyptustrær var vanligvis brukt og sporene kan være synlig i over 200 år.

Sårede trær er synelige tegn på aboriginsk tilstedeværelse og trærne kan gi informasjon om livsførsel i nærområdet.
Republican National Committee

**Republican National Committee** (RNC) er et organ i det Det republikanske parti i USA. RNC er partiets nasjonale nivå som koordinerer valgkampanjer og finansiering av disse.

## Formenn i Republican National Committee

## Referanser
Cooks’ Cottage

**Cooks' Cottage** (også kjent som **Captain Cook's Cottage**) ligger i Fitzroy Gardens i Melbourne i Australia. Huset ble bygget i 1755 i landsbyen Great Ayton i North Yorkshire av kaptein James Cooks foreldre James og Grace Cook. Det er usikkert om James Cook noen gang bodde i huset, men man kan si med sikkerhet at han besøkte sine foreldre som bodde i huset.

I 1933 besluttet eieren av huset å selge det på betingelse at bygningen forble i England. Hun ble overtalt til å utvide betingelsen til å også omfatte det britiske imperiet og aksepterte et bud fra australske Russell Grimwade på 800 pund i stedet for det høyeste lokale budet på 300 pund.

Huset ble tatt fra hverandre murstein for murstein og pakket i 253 kasser og 40 tønner og sendt til Australia med om bord «Port Dunedin». Husets opprinnelige eføy fra England ble også transportert til Australia. Grimwade donerte huset til befolkningen i Victoria i anledning hundreårsmarkeringen for grunnleggelsen av Melbourne i oktober 1934.

Huset ble fort en populær turistattraksjon. I 1978 ble ytterligere restaureringsarbeider utført. Bare en liten del av interiøret kan spores tilbake til Cook-familien.

## Se også
*La Trobe's Cottage, en tilsvarene bolig i Fitzroy Gardens.

## Referanser
Ikue Ōtani

**Ikue Ōtani** (født 18. august 1965) er en japansk skuespiller og seiyū fra Tokyo.

Hun er nok aller mest kjent for å ha stemmen til Pikachu i animasjonsserien Pokémon og for ha lånt bort stemmen til flere mindre kjente tegneserier som også har gått på TV i flere land. Hun er kjent for å spille både mannlige og kvinnelige roller, og enkelte ganger spiller hun flere roller i samme TV-produksjon.

## Referanser


## Eksterne lenker
*